AOT วิ่ง 3% ลุ้นรายได้ฟื้นหลัง “เปิดเมือง” หนุนท่องเที่ยวคึก โบรกฯชูเป้า 74 บ.
AOT บวก 3% โบรกฯชูเป้า 74 บ. มองรายได้ฟื้นตัว หลังเปิดปท.ในเดือน พ.ย. และนทท.ประเทศกลุ่มเสี่ยงต่ำเข้าไทยไม่ต้องกักตัว คาดเป็นบวกต่อภาคท่องเที่ยว
8 พ.ย. 2564

ผู้สื่อข่าวรายงานว่าวันนี้ (8 พ.ย. 2564) ราคาหุ้น บริษัท ท่าอากาศยานไทย จำกัด (มหาชน) หรือ AOT ณ เวลา 10:20 น. อยู่ที่ระดับ 67.25 บาท เพิ่มขึ้น 1.75บาท หรือ 2.67% โดยทำจุดสูงสุดที่ 67.50 บาท และทำจุดต่ำสุดที่ 66.75 บาท ด้วยมูลค่าการซื้อขาย 1.30 พันล้านบาท

บริษัท หลักทรัพย์ เมย์แบงก์ กิมเอ็ง (ประเทศไทย) จำกัด (มหาชน) ระบุในบทวิเคราะห์ (5 พ.ย. 2564) โดยประเมินต่อหุ้น AOT ว่า การเดินหน้าเปิดประเทศในเดือน พ.ย. และให้นักท่องเที่ยวที่มาจากประเทศกลุ่มเสี่ยงต่ำ 63 ประเทศ ไม่ต้องกัก ตัว คาดจะช่วยเพิ่มความน่าสนใจในการมาเที่ยวไทยซึ่งเป็นบวกต่อภาคท่องเที่ยวฟื้นตัว และบวกโดยตรงต่อรายได้ของ AOT ที่จะฟื้นตัวขึ้นอย่างต่อเนื่อง แนะนำ “ซื้อ” ราคาเป้าหมาย 74 บาท
 